el el el el el el el el el el el el el el el el el el el el el el en el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el fi en fr el el el el pt de el ja it en it it it it en en en it de el de el fr es it it it en en en tr de el en it es it it el it it en en en it fr el de el ru es it el it it en en en pt fr el de el en el it el it it en en en el en el en el el el el el el el el el el el el de en el en fr da de en el en en ca fr en el fr en sv fr en el en en sv sv en ru en it ca en en el en en ca fr en el fr en sv en en el de en ca ja en el hu en ca fr en el de en hu de en el de it sv el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el
Ο Αθλητικός Σύλλογος Ευρώπη '87 Πευκοχωρίου είναι ελληνικό αθλητικό σωματείο που δραστηριοποιείται στο Πευκοχώρι, οικισμό του Νομού Χαλκιδικής. Επίσημο έτος ίδρυσής του είναι το 1987 και αγωνίζεται με χρώματα το κίτρινο και το μαύρο. Διατηρεί τμήμα ανδρικής καλαθοσφαίρισης, καθώς και τμήματα υποδομής για νεαρούς αθλητές και αθλήτριες.
Κλειστό Γυμναστήριο Δημοτικού Αθλητικού Κέντρου Νέων Μουδανίων
Κλειστό Δ.Α.Κ. Νέων Μουδανίων, Τ.Κ. 63200, Νέα Μουδανιά
1.1.2 Θητεία στη Γ' Εθνική (2009 - 2013)
1.1.3 Θητεία στη B' Εθνική (2013 - 2015)
1.2 Περίοδοι σε εθνικές κατηγορίες
Αφορμή για την ίδρυση του σωματείου στάθηκε η κατάκτηση του Ευρωπαϊκού Πρωταθλήματος από την Εθνική Ελλάδος το 1987,[1] γεγονός που αναγνωρισμένα πυροδότησε αύξηση του ενδιαφέροντος για το άθλημα σε ολόκληρη τη χώρα.
Κατά την αγωνιστική περίοδο 2008-09 η Ευρώπη Πευκοχωρίου αναδείχθηκε Πρωταθλήτρια της Α' Κατηγορίας Ανδρών της Ε.ΚΑ.Σ. Χαλκιδικής με αποτέλεσμα να ανέλθει στη Γ' Εθνική Κατηγορία.[2]
Θητεία στη Γ' Εθνική (2009 - 2013)Επεξεργασία
Τη χρονιά 2009-10 ο σύλλογος του Πευκοχωρίου πραγματοποίησε το ντεμπούτο του στο 2ο Όμιλο Βορρά της Γ' Εθνικής διεκδικώντας την άνοδο απέναντι σε 13 αντιπάλους.[3] Η πορεία του, ωστόσο, ήταν μάλλον απογοητευτική εφόσον συγκέντρωσε μόλις 3 νίκες σε 26 αγώνες.[3] Έχοντας ολοκληρώσει τις αγωνιστικές του υποχρεώσεις στη 13η και προτελευταία θέση της τελικής κατάταξης, η ομάδα επέστρεψε στο τοπικό της Πρωτάθλημα.[3]
Ωστόσο την επόμενη χρονιά ανέκτησε το χαμένο έδαφος κλείνοντας τη χρονιά αήττητη απέναντι σε 12 συλλόγους της Χαλκιδικής.[4] Στα μέσα Απριλίου, και μετά από διαδικασία μπαράζ, κέρδισε εκ νέου τον τίτλο του Πρωταθλητή και την άνοδο στη Γ' Εθνική Κατηγορία.[5] Στον τελικό επικράτησε με σκορ 103-59 του Θερμαϊκού Φλογητών.[5] Τον Οκτώβριο του 2011 η Ευρώπη κατέκτησε και το Κύπελλο της Ε.ΚΑ.Σ. Χαλκιδικής, αντιμετωπίζοντας στον τελικό τον Κένταυρο Νέας Καλλικράτειας.[6] Ο αγώνας, που διεξήχθη στα Νέα Μουδανιά, έληξε με σκορ 77-65.[6]
Ξεκινώντας μία νέα προσπάθεια σε εθνικό επίπεδο και με τεχνικό το Βασίλη Πλατή,[7] την αγωνιστική περίοδο 2011-12 η Ευρώπη εντάχθηκε ξανά στο 2ο Όμιλο Βορρά της Γ' Εθνικής, τον οποίο τη χρονιά αυτή συνέθεσαν 12 ομάδες.[8] Ο απολογισμός του συλλόγου της Χαλκιδικής ήταν 15 νίκες και 7 ήττες, με αποτέλεσμα να τερματίσει στην 4η θέση του βαθμολογικού πίνακα.[8][9] Με τον τρόπο αυτό κατάφερε να εξασφαλίσει την επάνοδό του στα γήπεδα της Γ' Εθνικής για το επόμενο φθινόπωρο. Προκειμένου να διαμορφωθεί σειρά προτεραιότητας για άνοδο στη Β' Εθνική Κατηγορία εφόσον προέκυπτε κενή θέση, η Ευρώπη έδωσε αγώνα μπαράζ στην Κατερίνη απέναντι στο Φοίνικα Λάρισας, ο οποίος είχε καταλάβει αντίστοιχη θέση στον έτερο Όμιλο Βορρά. Η ομάδα της Χαλκιδικής αναδείχθηκε νικήτρια με σκορ 73-89.[10]
Η επόμενη χρονιά, 2012-13, ήταν μία από τις πιο αξιομνημόνευτες στην ιστορία της ομάδας, η οποία συγκέντρωσε 20 νίκες και 4 ήττες στα πλαίσια πάντα του 2ου Ομίλου Βορρά.[11][12] Η επίδοση αυτή της χάρισε την 1η από τις 13 συνολικά θέσεις του βαθμολογικού πίνακα.[11] Μαζί με τον τίτλο του Πρωταθλητή κέρδισε και εισιτήριο απευθείας ανόδου στη Β' Εθνική, για πρώτη φορά στην ιστορία της.[13][14][15] Τη χρονιά αυτή ο καλαθοσφαιριστής της Ευρώπης Αλέξανδρος Παναγιωτόπουλος αναδείχθηκε 2ος σκόρερ της Γ' Εθνικής Κατηγορίας (στο σύνολο των τεσσάρων Ομίλων), σημειώνοντας 469 πόντους.[16]
Θητεία στη B' Εθνική (2013 - 2015)Επεξεργασία
Την αγωνιστική περίοδο 2013-14 η Ευρώπη μπήκε δυναμικά στο Πρωτάθλημα του Ομίλου Βορρά, συνεχίζοντας να δείχνει πολύ θετικό αγωνιστικό πρόσωπο. Τελικά ολοκλήρωσε τις αγωνιστικές της υποχρεώσεις στην 4η θέση της τελικής βαθμολογίας, σε σύνολο 14 ομάδων, έχοντας συλλέξει 15 νίκες και 11 ήττες.[17] Ισοβάθμισε με το Στρατώνι Χαλκιδικής, τοποθετήθηκε, ωστόσο, υψηλότερα από αυτό χάρις στα επόμενα κριτήρια κατάταξης.[17][18] Ακολούθως, το Πευκοχώρι συμμετείχε σε αγώνα μπαράζ με την ομάδα που κατέλαβε την αντίστοιχη θέση στον Όμιλο Νότου, τον Πανερυθραϊκό, απέναντι στον οποίο επικράτησε στο Ε.Α.Κ. Βόλου με σκορ 75-72.[19][20] Οι αγώνες μπαράζ δε σήμαιναν αυτόματη άνοδο, ωστόσο διεξήχθησαν με σκοπό να προκαθοριστεί η σειρά προτεραίοτητας ανόδου σε περίπτωση δημιουργίας κενών θέσεων στην Α2 Εθνική. Ο Παναγιωτόπουλος αναδείχθηκε και πάλι πρώτος σκόρερ για την ομάδα.
Την επόμενη χρονιά, 2014-15, ο σύλλογος της Χαλκιδικής εντάχθηκε ξανά στον Όμιλο Βορρά, τον οποίο συνέθεσαν και πάλι 14 ομάδες.[21] Η συγκομιδή της ομάδας ήταν καλύτερη από εκείνη της προηγούμενης χρονιάς, ανεβάζοντας τα νικηφόρα αποτελέσματα σε 18 σε σύνολο 26 παιχνιδιών.[21][22] Η Ευρώπη Πευκοχωρίου ισοβάθμισε με το Άργος Ορεστικό και τελικά κατετάγη χαμηλότερα από αυτό στην 4η θέση της τελικής βαθμολογίας.[21] Στη συνέχεια επρόκειτο βάσει προγράμματος να λάβει μέρος σε αγώνα κατάταξης εναντίον του Περιστερίου, ωστόσο αποσύρθηκε οικειοθελώς από τον αγώνα σε ένδειξη διαμαρτυρίας, καθώς οι ιθύνοντες του συλλόγου θεώρησαν πως η ομάδα αδικήθηκε στην προσπάθειά της για άνοδο στην Α2 Εθνική.[23][24] Ο Παναγιωτόπουλος αναδείχθηκε για τρίτη συνεχόμενη χρονιά καλύτερος σκόρερ για την ομάδα του Πευκοχωρίου, έχοντας συλλέξει 405 πόντους στη διάρκεια της αγωνιστικής δράσης.[25]
Στα μέσα Μαΐου 2015 ο Βασίλης Πλατής, προπονητής της ομάδας επί μία δεκαετία, ο οποίος ήταν μάρτυρας όλων των ανόδων από τη Β' Κατηγορία Ε.ΚΑ.Σ.Χ. μέχρι την Α2 Εθνική, μετακινήθηκε από το πόστο του προπονητή σε κάποια άλλη θέση εντός του συλλόγου.[26]
Στη διάρκεια του καλοκαιριού σημειώθηκαν αποχωρήσεις και ανακατάξεις στις αμέσως ανώτερες κατηγορίες με αποτέλεσμα να δημιουργηθούν περισσότερες κενές θέσεις από το αναμενόμενο. Ειδικότερα μετά τη λήψη της απόφασης να διαγωνισθεί ο Πανιώνιος στη Β' Εθνική, και αφού το Άργος Ορεστικό αρνήθηκε να πάρει τη θέση του, η Ευρώπη Πευκοχωρίου αποδέχτηκε την πρόταση ανόδου στην Α2 Εθνική στα μέσα Σεπτεμβρίου του 2015.[27][28]
Περίοδοι σε εθνικές κατηγορίεςΕπεξεργασία
Κατά την αγωνιστική περίοδο 2015-16, ο Α.Σ. Ευρώπη '87 Πευκοχωρίου λαμβάνει μέρος στο Πρωτάθλημα της Α2 Εθνικής Κατηγορίας Ανδρών που διοργανώνει η Ελληνική Ομοσπονδία Καλαθοσφαίρισης.[29]
Τη χρονιά αυτή πραγματοποιήθηκε η πρώτη παρουσία του συλλόγου στο θεσμό του Κυπέλλου Ελλάδος, αν και είχε τελικά σύντομη παρουσία. Ειδικότερα συμμετείχε σε μόλις έναν αγώνα στα πλαίσια της Α' Φάσης, στον οποίο και ηττήθηκε από το Γ.Σ. Περιστερίου με σκορ 56-84.[30]
Καθώς το Πευκοχώρι δεν διαθέτει κατάλληλες αθλητικές εγκαταστάσεις, η Ευρώπη φιλοξενείται τα τελευταία χρόνια σε διάφορα γυμναστήρια της Χαλκιδικής. Για την περίοδο 2015-16 επίσημη έδρα της ομάδας έχει δηλωθεί το Κλειστό Γυμναστήριο του Αγίου Παύλου Χαλκιδικής, πλησίον της επαρχιακής οδού Νέων Μουδανίων. Πρόεδρος του διοικητικού συμβουλίου είναι ο Κυριάκος Παπαχαραλάμπους, ενώ καθήκοντα πρώτου προπονητή διατηρεί ο Σάββας Ντολόπουλος με άμεσο συνεργάτη τον Άγγελο Καραμανλή.[31] Το ρόστερ της Ευρώπης Πευκοχωρίου για την αγωνιστική περίοδο 2015-16 συνθέτουν οι παρακάτω αθλητές:
Α.Σ. Ευρώπη '87 Πευκοχωρίου - Roster 2015–16
Ενημέρωση: 20 Δεκεμβρίου 2015
Ο Α.Σ. Ευρώπη '87 Πευκοχωρίου διατηρεί τμήμα εκμάθησης νεανίδων, κορασίδων, εφήβων, παίδων και μίνι αγοριών.
Την αγωνιστική περίοδο 2002-03 η Ευρώπη κατέκτησε το Πρωτάθλημα Παίδων που διοργανώνει η Ε.ΚΑ.Σ. Χαλκιδικής.[32]
↑ «Ιστορία» Αρχειοθετήθηκε 2015-12-15 στο Wayback Machine., πληροφορίες στον επίσημο ιστότοπο του συλλόγου.
↑ «Ένωση Καλαθοσφαιρικών Σωματείων Χαλκιδικής», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
↑ 3,0 3,1 3,2 «Βαθμολογία Γ' Εθνικής Κατηγορίας Ανδρών (2ος Όμιλος Βορρά) 2009-2010», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
↑ «Αήττητος πρωταθλητής το Πευκοχώρι», άρθρο στον ιστότοπο SuperBasket.gr, 24 Μαρτίου 2011
↑ 5,0 5,1 «Στη Γ’ Εθνική με κατοστάρα το Πευκοχώρι!», άρθρο στον ιστότοπο SuperBasket.gr, 14 Απριλίου 2011.
↑ 6,0 6,1 «Κυπελλούχος ανδρών στην Χαλκιδική το Πευκοχώρι», άρθρο στον ιστότοπο Tsiotras.blogspot.gr, 16 Οκτωβρίου 2011.
↑ «Με αποφασιστικότητα για την πρώτη νίκη», άρθρο στον ιστότοπο InfoBasket.gr, 21 Οκτωβρίου 2011.
↑ 8,0 8,1 Πρόγραμμα & Βαθμολογία Γ' Εθνικής Κατηγορίας Ανδρών (2ος Όμιλος Βορρά) 2011-2012», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
↑ «Αποτελέσματα 2ου ομίλου Βορρά (22η αγ.)», άρθρο στον ιστότοπο Infobasket.gr, 13 Μαΐου 2012.
↑ «Αποτελέσματα Μπαράζ Βορρά», άρθρο στον ιστότοπο InfoBasket.gr, 20 Μαΐου 2012.
↑ 11,0 11,1 «Πρόγραμμα & Βαθμολογία Γ' Εθνικής Κατηγορίας Ανδρών (2ος Όμιλος Βορρά) 2012-2013», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
↑ «Ανέβηκε το Πευκοχώρι!» Αρχειοθετήθηκε 2016-03-04 στο Wayback Machine., άρθρο στον ιστότοπο BasketPlus.gr, 21 Απριλίου 2013.
↑ «Πρωταθλητές Γ' Εθνικής Κατηγορίας Ανδρών», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
↑ «Πρωταθλητές Αργοναύτης & Πευκοχώρι», άρθρο στον ιστότοπο Gazzetta.gr, 21 Απριλίου 2013.
↑ «Αργοναύτης και Πευκοχώρι στη Β' Εθνική!»[νεκρός σύνδεσμος], άρθρο στον ιστότοπο BasketNet.gr, 21 Απριλίου 2013.
↑ «Ο Ντισλής top scorer στη Γ’ εθνική», άρθρο στον ιστότοπο InfoBasket.gr, 22 Απριλίου 2013.
↑ 17,0 17,1 «Πρόγραμμα & Βαθμολογία B' Εθνικής Κατηγορίας Ανδρών (Όμιλος Βορρά) 2013-2014», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
↑ «Β” Εθνική (Βορράς) – 26η αγωνιστική… Στη Γ” Εθνική το Αιγάλεω», άρθρο στον ιστότοπο InfoBasket.gr, 4 Μαΐου 2014.
↑ «Β Εθνική: Κέρδισε ο Ιωνικός το μπαράζ και περιμένει» Αρχειοθετήθηκε 2014-07-01 στο Wayback Machine., άρθρο στον ιστότοπο Basket247.gr, 11 Μαΐου 2014.
↑ «Επικράτησε το Πευκοχώρι, αλλαγή… σκυτάλης στην Ερυθραία!», άρθρο στον ιστότοπο InfoBasket.gr, 11 Μαΐου 2014.
↑ 21,0 21,1 21,2 «Πρόγραμμα & Βαθμολογία B' Εθνικής Κατηγορίας Ανδρών (Όμιλος Βορρά) 2014-2015», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
↑ «Β΄ Εθνική Βορράς) / 26η αγωνιστική – Γλέντι ανόδου στην Πάτρα», άρθρο στον ιστότοπο InfoBasket.gr, 10 Μαΐου 2015.
↑ «Εμείς από πανηγύρια χορτάσαμε», άρθρο στον ιστότοπο InfoBasket.gr, 11 Μαΐου 2015.
↑ «Δήλωσε αδυναμία το Πευκοχώρι» Αρχειοθετήθηκε 2015-05-15 στο Wayback Machine., άρθρο στον ιστότοπο EBasket.gr, 14 Μαΐου 2015.
↑ «Οι σκόρερς της Β΄Εθνικής 2014-15 (τελική λίστα)», άρθρο στον ιστότοπο InfoBasket.gr, 20 Μαΐου 2015.
↑ «Τέλος εποχής», άρθρο στον ιστότοπο InfoBasket.gr, 16 Μαΐου 2015.
↑ «Επίσημα στην Α2 το Περιστέρι, μαζί και το Πευκοχώρι!» Αρχειοθετήθηκε 2016-03-04 στο Wayback Machine., άρθρο στον ιστότοπο SportIt.gr, 15 Σεπτεμβρίου 2015.
↑ «Περιστέρι & Πευκοχώρι στην Α2, με 15 ομάδες αν… φύγει κι ο ΟΦΗ!»[νεκρός σύνδεσμος], άρθρο στον ιστότοπο SuperBasket.gr, 15 Σεπτεμβρίου 2015.
↑ «Πρόγραμμα & Βαθμολογία Α2 Εθνικής Κατηγορίας Ανδρών 2015-2016» Αρχειοθετήθηκε 2018-02-07 στο Wayback Machine., πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
↑ «Πανηγυρική πρόκριση για Ηρακλή και Περιστέρι»[νεκρός σύνδεσμος], άρθρο στον ιστότοπο SentraGoal.gr, 23 Σεπτεμβρίου 2015.
↑ «Τεχνικό δίδυμο στο Πευκοχώρι» Αρχειοθετήθηκε 2015-05-21 στο Wayback Machine., άρθρο στον ιστότοπο EBasket.gr, 19 Μαΐου 2015.